title: "Waalo K\u00f6ningrik"
text: "Det Waalo K\u00f6ningrik wiar faan det 13. juarhunert tu det 19. juarhunert en k\u00f6ningrik uun a waast faan Aafrika, uun't nuurdwaastelk Seenegal faan n\u00fc. Det lai bi de oner Seenegal Struum, twesken de Guiers-Sia an a Atlantik. Uun a nuurd wiar Mauretaanien, det rik faan a Mauren, uun a uast det Fula K\u00f6ningrik, uun a s\u00fc\u00fcduast det Jolof K\u00f6ningrik an uun a s\u00fc\u00fcdwaast det Kayor K\u00f6ningrik. A k\u00f6ninger an k\u00f6ninginen faan't rik hed a tiitel brak.\n\nAt k\u00f6ningrik wurd amanbi 1275 gr\u00fcnjlaanjen. Ndiadiane Ndiaye, en maan faan Waalo, wurd amanbi 1350 at gr\u00fcnjleier faan't Jolof Rik. Waalo wurd do en wasalrik faan't rik, man wurd weler uun det 16. juarhunert suwereen, \u00fc\u00fcs at rik iin uun h\u00f6g k\u00f6ningriken \u00fctjen\u00f6ler fool. Uun det 19. juarhunert streed a Fransuusen jin det letst k\u00f6ningin Ndat\u00e9 Yalla (1810-1860) an woon de 24. Febrewoore, 1855 a Slacht bi Dioubouldou, nai bi de Guiers-Sia. Efter a slacht wurd at k\u00f6ningrik en fraans\u00f6\u00f6sk kolonii.\n\nLuke uk diar \n\n Seenegambisk Spriiken\n\nSeenegal\nGambia"